25. heinäkuuta
Tapahtumia

306 – Konstantinus I:n joukot julistivat hänet Rooman keisariksi.
1139 – Ouriquen taistelu: sittemmin Portugalin kuninkaan (rex) arvonimen ottaneen Alfonson tunnetuin voitto muslimeista.
1261 – Mikael VIII Palaiologoksen johtamat nikealaiset joukot valtasivat Konstantinopolin, mikä teki mahdolliseksi Bysantin valtakunnan uudelleenluomisen.
1536 – Sebastián de Belalcázar perusti Calin kaupungin etsiessään Eldoradoa.
1547 – Henrik II kruunattiin Ranskan kuninkaaksi.
1567 – Don Diego de Losada perusti Santiago de Leon de Caracasin, nykyisen Venezuelan pääkaupungin Caracasin.
1593 – Ranskan kuningas Henrik IV kääntyi julkisesti protestantista katoliseksi.
1603 – Skotlannin kuningas Jaakko VI kruunattiin ensimmäiseksi Ison-Britannian kuninkaaksi nimellä Jaakko I.
1755 – Kanadan Halifaxissa päätettiin karkottaa acadialaiset. Tuhansia acadialaisia lähetettiin brittien siirtokuntiin Amerikassa, Ranskassa ja Englannissa. Osa muutti myöhemmin Louisianaan ja New Brunswickiin.
1797 – Horatio Nelson menetti yli 300 miestä ja oikean kätensä Espanjalle kuuluvan Teneriffan saaren epäonnistuneessa valtausyrityksessä.
1799 – Napoleonin joukot voittivat Abukirissä Egyptissä 10 000 Mustafa Pashan johtamaa ottomaania.
1861 – Yhdysvaltojen sisällissota: Yhdysvaltain kongressin hyväksymän Crittenden–Johnsonin päätöksen mukaan sotaa käytiin Unionin (liittovaltion) säilyttämiseksi eikä orjuuden lopettamiseksi.
1866 – Yhdysvaltain kongressin hyväksymän lain perusteella perustettiin uusi sotilasarvo (”General of the Army”, joka on armeijan ylin sotilasarvo; nykyään sitä kutsutaan ”viiden tähden kenraaliksi”). Tämä korkein sotilasarvo myönnettiin ensimmäisenä kenraaliluutnantti Ulysses S. Grantille.
1868 – Wyomingista tuli Yhdysvaltain territorio.
1897 – Kirjailija Jack London lähti purjehdusmatkalle ottaakseen osaa Klondiken kultaryntäykseen, mistä hän kirjoitti ensimmäiset menestyneet kertomuksensa.
1898 – Espanjan ja Yhdysvaltojen sota: Yhdysvaltojen Puerto Ricon valloitus alkoi yhdysvaltalaisjoukkojen maihinnousulla Guánicanlahdessa.
1909 – Ilmailu: Louis Blériot lensi ensimmäisenä ihmisenä Englannin kanaalin poikki ilmaa raskaammalla lentokoneella (Calais'ta Doveriin 37 minuutissa).
1916 – Schmardenin taistelu, johon Saksan armeijassa palvelleista suomalaisista jääkäreistä (Jääkäripataljoona 27) osallistui pioneerikomppania.
1919 – Suomessa järjestettiin ensimmäinen presidentinvaali. Eduskunnan toimittamassa vaalissa Edistyspuolueen K. J. Ståhlberg valittiin 143 äänellä. Kenraali Mannerheim sai 50 ääntä.
1920 – Telekommunikaatio: ensimmäinen Atlantin ylittänyt kaksisuuntainen radiolähetys.
1925 – Uutistoimisto TASS perustettiin.
1934 – Natsit murhasivat Itävallan kanslerin Engelbert Dollfussin epäonnistuneessa vallankaappausyrityksessä.
1940 – Sveitsin armeijan ylipäällikkö kenraali Henri Guisan määräsi armeijan vastustamaan mahdollista Saksan invaasiota ja määräsi antautumisen laittomaksi.
1943 – Toinen maailmansota: Italian tappion uhkaamana fasistien suurneuvosto siirsi armeijan ylipäällikkyyden kuningas Viktor Emanuel III:lle. Kuningas erotti Benito Mussolinin pääministerin virasta ja nimitti Pietro Badoglion uudeksi pääministeriksi.
1946 – Operaatio Crossroads: atomipommi (koodinimeltään Baker) räjäytettiin veden alla Bikinin atollilla.
1956 – italialainen linjalaiva SS Andrea Doria törmäsi paksussa sumussa SS Stockholmiin Nantucketin saaresta 45 mailia etelään ja upposi seuraavana päivänä, 51 ihmistä sai surmansa.
1969 – Vietnamin sota: Yhdysvaltain presidentti Richard Nixonin julistaman ”Nixonin opin” mukaan Yhdysvallat odotti tästä lähtien aasialaisten liittolaistensa hoitavan itse oman puolustuksensa. Tämä oli sodan ”vietnamisoimisen” alku.
1973 – Avaruustutkimus: Neuvostoliitto laukaisi Mars 5 -avaruusluotaimen.
1976 – Philip Glassin oopperan Einstein on the Beach ensiesitys.
1978 – Louise Brown, ensimmäinen ”koeputkilapsi”, syntyi.
1980 – Australialainen AC/DC-yhtye julkaisi albumin Back in Black. Albumi lienee maailman toiseksi myydyin albumi Michael Jacksonin Thriller-levyn jälkeen.
1984 – Saljut 7:n kosmonautti Svetlana Savitskaja suoritti avaruuskävelyn ensimmäisenä naisena maailmassa.
1994 – Israel ja Jordania allekirjoittivat Washingtonissa julistuksen, joka päätti valtioiden välillä vuodesta 1948 vallinneen sotatilan.
1995 – Saint-Michelin asemalla Pariisissa räjähti metrojunan alla pommi.
1997 – K. R. Narayanan vannoi virkavalan Intian 10:ntenä presidenttinä ja ensimmäisenä kastittomana presidenttinä.
2000 – Ilmailu: Air Francen lento 4590:n Concorde F-BTSC putosi suihkumoottorissa syttyneen tulipalon takia noin minuutin päästä noususta Charles de Gaullen kansainväliseltä lentoasemalta Pariisissa. Turmassa kuoli 113 henkilöä.
2004 – Lance Armstrong voitti Tour de France -pyöräilykilpailun kuudennen kerran peräkkäin.
2006 – Israelin ilmahyökkäys tuhosi YK:n tarkkailuaseman El Khiamin kylässä Libanonissa. Asemalla työskennelleet neljä sotilastarkkailijaa saivat surmansa, joukossa suomalainen kapteeniluutnantti Jarno Mäkinen.
2007 – Pratibha Patilin virkakausi Intian ensimmäisenä naispresidenttinä alkoi.
2010 – WikiLeaks julkaisi turvaluokiteltuja asiakirjoja Afganistanin sodasta. Yksi suurimmista tietovuodoista Yhdysvaltain armeijan historiassa.